Den minner om iberisk ormeøgle og blir ca. 20 cm lang. Et sikkert kjennetegn er at snuten stikker langt foran underkjeven. Hos iberisk ormeøgle stikker derimot snuten og underkjeven omtrent like langt fram. Fargen er ofte blåaktig brun eller rødlig grå. Hunnen legger ett til to egg. Arten lever gravende eller under steiner i områder med åpen middelhavsvegetasjon. Den foretrekker løs og fuktig sandjord, gjerne med høyt innhold av humus.